KINNITATUD

RMK riigihangete osakonna

juhataja käskkirjaga 1-47.2704/1.

## 1. Hanke nimetus ja viitenumber

* 1. Hanke nimetus: Otepää teed ja Tammejärve maaparandussüsteemi rekonstrueerimine
  2. Viitenumber: 259150
  3. Klassifikatsioon: maaparandustööd 45112320-4; teetööd 45233140-2
  4. Hankemenetluse liik: avatud hankemenetlus

## 2. Hanke läbiviija

RMK riigihangete osakond

* 1. ***3. Hankedokumendid, info pakkumuste esitamise ja avamise kohta***

**3.1. hankedokumendid, tehniline info**

Hange viiakse läbi riigihangete keskkonnas (edaspidi eRHR). Hankes osalemiseks, teavituste saamiseks ja küsimuste esitamiseks läbi eRHRi peavad pakkujad avaldama oma kontaktandmed, registreerudes hanke juurde „Hankes osalejad“ lehel.

Kõik selgitused huvitatud isikutelt laekunud küsimustele ning muudatused hankedokumentides tehakse kättesaadavaks eRHR kaudu. Pärast teate avaldamist või dokumendi lisamist saadab eRHRi süsteem automaatteavituse registreeritud isikutele. Samuti esitab hankija otsused pakkujatele eRHR süsteemi kaudu, mille lisamise kohta saadab eRHRi süsteem automaatteavituse.

Käesoleva hanke dokumendid võivad sisaldada andmeid selliste kaitstavate loodusobjektide asukohtade kohta, mille avalikustamine (näiteks massiteabevahendites) on keelatud. Hankedokumendi allalaadimisega võtab isik endale kohustuse tagada avalikustamiskeelu järgimine.

### 3.2. pakkumuste esitamine

Pakkumus tuleb esitada elektrooniliselt eRHRi keskkonna kaudu aadressil <https://riigihanked.riik.ee> hanketeates toodud ajaks.

### 3.3. pakkumuste avamine

Pakkumused avatakse hankija poolt eRHRi keskkonnas hanketeates toodud aja saabumise järel.

## 4. Hanke lühikirjeldus

4.1. Hanke eesmärgiks on hankelepingu sõlmimine ühe pakkujaga Väikese-Prangli – Lutike tee (2,15 km), Kähriurge tee (1,43 km), Kutsika tee (0,77 km), Otepää vahtkonna tee (0,93 km), Keldu tee (1,01 km) ja Keldu harutee (0,52 km) ning Tammjärve (31,8 ha) maaparandussüsteemi, mis asuvad Valga maakonnas, Otepää vallas, Neeruti külas, Põlva maakonnas, Kanepi vallas, Krüüdneri külas ja Tartu maakonnas, Kambja vallas, Ivaste külas, rekonstrueerimis- ja ehitustööde teostamiseks. Täpsem tööde tehniline kirjeldus on esitatud hankedokumendi punktis 6.

4.2. Töö tehniliseks aluseks on **Maatervendus OÜ** poolt koostatud „Keldu, Kutsika, Otepää teede ehitus- rekonstrueerimisprojekti ja Tammejärve metsakuivenduse maaparandusehitise rekonstrueerimisprojekt V01“ (Lisa 4 – Projekt) ja asjakohastel juhtudel sellest projektist erinevuste kohta hankedokumentides esitatud täpsustused.

Objektiga on võimalik tutvuda: metsaparandaja Meris Süsta, tel: 5064594, e-mail: [meris.susta@rmk.ee](mailto:meris.susta@rmk.ee).

4.3. Töövõtja annab Tellijale valmis Töö lõplikult üle hiljemalt 1.09.2023. Ehitusobjekti dokumentide üleandmiseks ja vastuvõtmiseks ning ehitusobjekti kasutuselevõtu dokumentide vormistamiseks on aega kuni 1.11.2023. Hankija soovib hankelepingu sõlmida mõislikul esimesel võimalusel peale hankemenetluses lepingu sõlmimise võimaluse tekkimist ning pakkuja kohustub lepingu allkirjastama koheselt peale hankijalt vastavasisulise ettepaneku saamist.

4.4. Töödele on nõutav teostusgarantii kestvusega 2 aastat arvates kasutuselevõtu akti allkirjastamisest Tellija poolt. Tööde teostamise ajaks on nõutav pangagarantii 10 % hankelepingu sõlmimise aluseks olnud eduka pakkumuse maksumusest või sama summa deponeerimine Tellija pangakontole.

4.5. Hankija ei ole jaotanud hanget osadeks, kuna see ei ole majanduslikult ja töökorralduslikult otstarbekas.

## 5. Hankemenetluse aegne pakkumuse tagatis

5.1. Pakkuja peab esitama RHS § 90 kohase pakkumuse **tagatise summas 2000 eurot, kas:**

5.1.1. vastava summa deponeerimisena hankija arvelduskontole EE881010002021370008 SEB pangas (makse selgitus: „Pakkumuse tagatis riigihankes *Otepää teed ja Tammejärve maaparandussüsteemi rekonstrueerimine* pakkuja [pakkuja nimi] eest“), panga viitenumber 4000004303, või

5.1.2. võlaõigusseaduse §-le 155 vastava krediidi- või finantseerimisasutuse või kindlustusandja tagasivõtmatu ja tingimusteta garantiina pakkuja poolt hankemenetluse käigus kohustuste täitmata jätmisega tekitatud kahjude täieliku või osalise hüvitamise tagamiseks. Krediidi- või finantseerimisasutuse või kindlustusandja garantiina esitatud pakkumuse tagatise tõendusdokumendist (garantiikirjast) peab nähtuma, et tagatis antakse Riigimetsa Majandamise Keskusele esitamiseks (võlausaldajaks on Riigimetsa Majandamise Keskus), tagatis on tagasivõtmatu ja tingimusteta ning et garantii andja on kohustatud tegema väljamakse kuni tagatise summa ulatuses Riigimetsa Majandamise Keskuse esimesel nõudel peale seda, kui tagatise esitanud pakkuja võtab oma hankemenetluses esitatud pakkumuse selle jõusoleku tähtaja jooksul tagasi.

5.2. Rahasumma deponeerimisena esitatud tagatise korral esitab pakkuja makse toimumist tõendava dokumendi elektroonilise koopia koos pakkumusega.

5.3. Krediidi- või finantseerimisasutuse või kindlustusandja garantiina esitatud pakkumuse tagatise tõendusdokument (garantiikiri) peab kas:

5.3.1. olema allkirjastatud digitaalselt ja esitatud koos pakkumusega elektrooniliselt eRHR keskkonna kaudu, või

5.3.2. olema allkirjastatud kirjalikult ning esitatud originaaldokumendina hankijale aadressil RMK riigihangete osakond, Rõõmu tee 7, 50705 TARTU, enne pakkumuste esitamise tähtpäeva saabumist ja elektroonilise koopiana koos pakkumusega eRHR süsteemi kaudu koos kinnitusega, et originaaldokument on hankijale esitatud. Originaaldokument tuleb esitada suletud ümbrikus, mis on tähistatud arusaadavalt. Originaaldokumendi õigeaegse kohalejõudmise riisiko lasub pakkujal.

5.3.3. digitaalselt allkirjastatud garantiikiri peab sisaldama tingimust, mille kohaselt garantii andja aktsepteerib VÕS § 155 lg 4 p 3 kohase garantiist tuleneva kohustuse lõppemise alusena (garantiist tulenevatest õigustest loobumise tahteavaldusena) elektroonilise garantiikirja faili tagastamist selleks garantii andja poolt määratud e-posti aadressile /garantii andja e-postiaadress/, kui sellekohane e-kiri on saadetud hankija töötaja ametialaselt e-posti aadressilt domeeninimega rmk.ee. Digitaalselt allkirjastatud garantiikiri ei tohi sisaldada selle tingimuse kohta garantii andja poolseid täiendusi ega nõuet, et elektroonilise garantiikirja faili tagastamise e-kiri oleks allkirjastatud hankija esindaja poolt.

5.4. Tagatis peab olema antud kehtivusega vähemalt riigihankes pakkumuste jõusoleku tähtaja lõpuni.

5.5. Hankija kohaldab pakkumuse tagatise realiseerimisel ja tagastamisel RHS § 91.

## 6. Hanke tehniline kirjeldus

Väikese-Prangli – Lutike tee (2,15 km), Kähriurge tee (1,43 km), Kutsika tee (0,77 km), Otepää vahtkonna tee (0,93 km), Keldu tee (1,01 km) ja Keldu harutee (0,52 km) ning Tammjärve (31,8 ha) maaparandussüsteem asuvad Valga maakonnas, Otepää vallas, Neeruti külas, Põlva maakonnas, Kanepi vallas, Krüüdneri külas ja Tartu maakonnas, Kambja vallas, Ivaste külas.

Vajalikud raietööd on RMK poolt lepingu sõlmimise ajaks enamuses osas tehtud. RMK raie järgselt võib olla jäänud objektidele üksikuid raiumata ja kokkuvedamata puid, mis vajavad täiendavat raiet. Raie käigus tuleb teha raiutavatest puudest etteantud sortimenti, see kokku vedada ja ladustada etteantud kohta. Tasustatakse raie tööd hankes küsitud ühikuhindades kokkuveetud ja ladustatud materjali mahu järgi. Raiutud metsamaterjali ei või jätta kokkuvedamata metsa, see tuleb kokkuvedada ja ladustada etteantud kohta. Lisaks on jäänud raiutud trassidel peenikest võsa, mis vajab samuti enne kaevet likvideerimist. Trassidele jääv peenike võsa likvideeritakse kaeve käigus või rajutakse eraldi, see tegevus kuulub kraavide kaevamise juurde ja eraldi ei tasustata. Vajadusel veetakse raiutud võsa kokku teeäärsetesse vaheladudesse ja see tasustatakse vastavalt pakkumises toodud raie ja kokkuveo hinnale.

Edasi tuleb teostada kändude juurimine (4,85 ha). Kännud juuritakse kogu trasside ulatuses sealt, kus kasvab tihe võsa ja peenmets ning mets. Võsaga kaetud aladel töödeldakse kraavi nõlva võimalusel freesimise teel. Kraavide nõlvadel tuleb kännud tasandada freesimise teel seal, kus sette eemaldamisel ei ole vajalik nõlvade korrigeerimiseks teostada kaevet, seda liivapinnastes olevatel kraavidel. Kändude freesimise puhul ei tohi kändude kõrgus olla üle 10cm. Juuritud kännud ja väljatulnud kivid tuleb paigutada trassi äärde nii, et ei tekiks katkematut valli, vahe tuleb jätta iga 25m tagant. Sette võib paigutada ka olemasoleva mulde taha, kuid see peab jääma sellest madalamale. Kraavitrasside mulded tuleb tasandada siledaks, liiklust võimaldavaks muldeks. Kivide, kändude ja puidu asetamine kraavide mulletesse on keelatud. Kraavitrasside mulded tuleb tasandada siledaks, liiklust võimaldavaks muldeks. Muldel kolme meetrise latiga mõõtes ei tohi lati alla jääda vahet (pilu) mis on üle 10sm. Samuti ei või tasandamise järgselt jääda kraavi nõlva ja mulde vahele loodusliku astangut. Tasandatud mulle tuleb viia ühtlaselt kokku kraavi mulde poolse nõlvaga (see on oluline hilisema eraldi buldooseriga mullete tasandamise korral). Kraavi teepoolsed perved peavad olema töödeldud tasemel, mis võimaldab mehhaniseeritud hooldust.

Kähriurge tee kraavidele 401 ja 407 ning Otepää vahtkonna tee kraavile 601 rajatakse settebasseinid kraavidest vooluvees liikuva sette kinni püüdmiseks. Settebasseinid rajatakse põhja mõõtmetega 6x2m tüübiga SB-0 mahutavusega min 25m3. Kõik settebasseinid kaevata RMK maale ja väljakaevatav pinnas planeerida samuti RMK maale. Ehitustööde ajal on ette nähtud settebasseinide puhastamine settest vähemalt 2 korda. Settebasseinide puhastamine ehituse kui ka ekspluatatsiooni käigus tuleb läbi viia vegetatsiooniperioodil, minimaalse vooluhulga ajal, vältides sellega väljatõstetava sette kandumist tööde teostamise ajal allavoolu. Settest puhastamise käigus peaks ekspluatatsioonil vältima nõlvade töötlemist.

Tammjärve maaparandussüsteemil piirdutakse ühe kuivenduskraavi 101 rekonstrueerimisega.

Kähriurge teel piketil 4+30 ehitatakse uus teekraavide äravoolukraav 406 (59m) mis suunatakse olemasolevasse rekonstrueeritavasse kuivenduskraav 401. Piketil 11+00 puhastatakse setetest kuivenduskraav 407 mis suunatakse Tammjärve ojja.

Otepää vahtkonna teel piketil 3+80 puhastatakse setetest kuivenduskraav 601 193m pikkuselt kuni Sulaojani.

Keldu teel piketil 6+90 puhastatakse setetest kuivenduskraav 103 35m pikkuselt.

Tammjärve maaparandussüsteemil rekonstrueeritakse üks truup ja ehitatakse üks uus truup. Plasttruubid rajatakse läbimõõduga 40 cm kuni 60 cm. Plasttruubitorud peavad vastama ringjäikusele SN8, ISO 9969 ja olema seest siledaseinalised. Uute truupide vähim piki kalle peab olema 1%. Truupide nõutav eluiga peab olema 50a. Truubitorude maksimaalne paigaldusjärgne lubatud deformatsioon on 6%. Truupide paigaldamisel lähtuda maaparandusrajatiste tüüpjoonistest (2013). Truubitorud tuleb paigaldada vähemalt 15 cm liivalusele. Kinni aetav kaevik tuleb toru ümber korralikult 15-30 cm kihtidena tihendada. Truupide ehitamisel minimaalne mineraalse pinnase täitekihi paksus truubitoru peal olema Ø 30, 40 ja 50 cm plasttruubil vähemalt 0,5 m ja Ø 60 cm plasttruubil 0,55 m. Osadele truupidele, mis asuvad teedel, on ette nähtud kruusa (purustatud kruus positsioon nr 6) vedu katte taastamiseks.

Kõikidele 40 ja 50 truupidele on ette nähtud ehitada otsakutele kindlustised mattotsakutena tüüpotsakutega: MAO. Truupide mattotsakud, tüüp MAO, tuleb ehitada vastavalt kogumikule „Maaparandusrajatiste tüüpjoonised“ (Tallinn 2013) joonis 3.1-1 kuni 3.1-2. Otsakute rajamiseks truupidele tuleb kasutada nõlvust 1:1,5. Kõikidele 60 truupidele on ette nähtud ehitada otsakutele kindlustised kiviotsak KOK. Otsakute rajamiseks truupidele tuleb kasutada nõlvust 1:1,5 ning järgida vastavaid tüüpjooniseid väljaandest „Maaparandusrajatiste tüüpjoonised“ (Tallinn 2013). KOK tüüpi otsakute ehitamisel tuleb kivikindlustuse alune kraavi nõlv süvistada, et peale kindlustuse ehitamist kindlustus ja nõlv oleksid ühes tasapinnas. KOK otsakute rajamisel ei kasutata geotekstiili kivide all. Otsakute ja nõlvade kindlustamisel võib kasutada hüdrokülvi, kuid see peab olema teostatud 50 päeva enne ehituse lõpptähtaega ja ehituse üle andes peab otsakul/kindlustusel kasvama ühtlane elujõuline haljastus.

Tähispostid tuleb paigaldada teealustele truupidele, vastavalt maaparanduse tüüpjoonistele. Tähispost paigaldada truubi sissevoolu ja väljavoolu kohale sõidutee serva. Tähispostid tuleb paigaldada mulde servast vähemalt 0,35m kaugusele ja sõidutee servast vähemalt 0,75m kaugusele.

**Väikese-Prangli - Lutike tee 1**. (1,220 km) pealt laius 4,5 m tee algab Krüüdneri-Lutike tee (tee nr 2820148) ristumiskohast kvartalist KM104 er 9 ja l lõpeb kvartal KM096 er 16, tagasipööramisekohga. Olemasoleva sõiduosa keskmine laius 4,3-4,5 meetrit. Tee on rahuldavas seisundis künklik kruuskatendiga tee. Katendi paksus on 12-15 cm. Olemasoleva teemulle maapinnast keskmiselt 0,1-0,2 m kõrgem. Teekraavitus ja teenõvad puuduvad.

Teemulde kuivendamiseks vajalik lõiguti uute teenõvade kaeve. Kaevatav mineraalmulle paigutatakse tee mulde laiendusse, mis tuleb tihendada. Teele rajatakse 8 uut truupi.

**Väikese-Prangli - Lutike tee 2**. (rek. 0,580 km ja ehitav 0,346 km), pealt laius 4,5 m. Tee rekonstrueeritav lõik algab kvartali KM099 er 4 ja er 6 piirilt ning lõpeb kvartalis KM099 er 18, kus jätkub ehitatava lõiguga ja ja lõpeb kvartalis KM099 er 25 ristumisel Maaritsa - Tops – Vahtra teega (tee nr 8560014). Olemasoleva sõiduosa keskmine laius 4,0 meetrit. Tee on rahuldavas seisundis künklik kruuskatendiga tee. Katendi paksus ulatus kuni 15 cm. Olemasoleva teemulle maapinnast keskmiselt 0,1-0,2m kõrgem või maapinnaga tasa. Uue ehitatav lõik paikneb väga künklikul maa-alal kus tuleb teha suures koguses mahulist planeerimist. Ette on nähtud kõrgemate kohtade madalamaks lükkamine ja pinnase teisaldamine küngaste vahelistesse lohkudesse.

Pinnavee äralõikamiseks vajalik lõiguti uute teenõvade kaeve. Uute teenõvad kaevatav mineraalmulle paigutatakse tee mulde laiendusse, mis tuleb tihendada. Ette on nähtud teenõvade kindlustamist killustikuga geotekstiilil. Teele rajatakse 7 uut truupi.

**Kähriurge tee** (1,430 km), pealt laius 4,5 m, tee algab Väikese-Prangli – Lutike teelt 2 Kvartal KM099 er 4 ja 6 piirilt ja lõpeb ristumisel Naha- Loku teega kvartalis KM088 er 4. Ehitatav tee kulgeb esimesed 500m 4m laiusel metsaveo trassil, edasi uues asukohas. Üldjuhul tee asetseb liivastes ja saviliivastes pinnastes. Kahes lõigus asetseb tee sügavas madalsoo turbapinnastes.

Uus ehitatav lõik paikneb väga künklikul maa-alal kus tuleb teha suures koguses mahulist planeerimist. Ette on nähtud kõrgemate kohtade madalamaks lükkamine ja pinnase teisaldamine küngaste vahelistesse lohkudesse. Teemulde kuivendamiseks vajalik lõiguti uute teenõvade ja teekraavide kaeve. Kaevatav mulle paigutatakse tee muldesse. Ette on nähtud teenõvade kindlustamist killustikuga geotekstiilil. Sügavas turbas asetseva tee lõikude äärde tuleb tee mõlemale poole kaevata uus teekraav millede siseserva kaugus tee teljest p.o. 5m. Turvas asetatakse muldesse. Kraavi kaevamisest tulenev turvas paigaldada tee trassile muldkehaks ning jätta min. 1 kuuks (soovituslikult 3 kuuks) seisma. Oluline on arvestada, et seismise aega tuleb arvestada sulanud pinnase kohta. Teele rajatakse 10 uut truupi.

**Kutsika tee.** (0,765 km), pealt laius 4,5 m, tee rekonstrueeritav lõik algab kvartal KM110 er 23 ja 18 piirilt ja lõpeb kvartalis KM111 er 11 tagasipööramisekohaga. Olemasoleva sõiduosa keskmine laius 4,2-4,3 meetrit. Tee on rahuldavas seisundis künklik kruuskatendiga tee. Katendi paksus ulatus kuni 15 cm. Olemasoleva teemulle maapinnast keskmiselt 0,2m kõrgem. Teekraavitus ja teenõvad puuduvad. Teemulde kuivendamiseks vajalik lõiguti uute teenõvade kaeve. Kaevatav mineraalmulle paigutatakse tee mulde laiendusse, mis tuleb tihendada. Tee paikneb künklikul maa-alal kus tuleb teostada mahulist planeerimist. Ette on nähtud kõrgemate kohtade madalamaks lükkamine ja pinnase teisaldamine küngaste vahelistesse lohkudesse.

Teenõvade N6-1 kuni N6-4 rekonstrueeritakse olemasolev kuivenduskraav 601 193 m ulatuses. See suubub Sulaojja. Ette on nähtud teenõvade kindlustamist killustikuga geotekstiilil. Teele rajatakse 3 uut truupi ja rekonstrueeritakse 1 truup.

**Otepää vahtkonna tee** (0,931 km), pealt laius 4,5 m, tee algab Kutsika teega ristumiskohast kvartalist OP077 er 25 ja lõpeb kvartalis OP079 er 14, tagasipööramisekohga. Olemasoleva sõiduosa keskmine laius 4,2-4,3 meetrit. Tee on rahuldavas seisundis künklik kruuskatendiga tee. Katendi paksus ulatub kuni 15 cm. Olemasoleva teemulle maapinnast keskmiselt 0,2 m kõrgem. Teekraavitus ja teenõvad puuduvad. Teemulde kuivendamiseks vajalik lõiguti uute teenõvade kaeve. Kaevatav mineraalmulle paigutatakse tee mulde laiendusse, mis tuleb tihendada. Ette on nähtud teenõvade kindlustamist killustikuga geotekstiilil. Teele rajatakse 4 uut truupi ja rekonstrueeritakse 1 truup.

**Keldu tee** (1,010 km), pealt laius 4,5 m, tee rekonstrueeritav lõik algab Neeruti karjääri-Lande-Neeruti tee (tee nr 5820016) ristumiskohast (katastriüksusel 55701:001:0260) ja lõpeb kvartal OP082 er 17 ja 18 piiril, kus jätkub Keldu harutee ehitatav lõiguga. Olemasoleva sõiduosa keskmine laius 3,5 meetrit. Tee on rahuldavas seisundis künklik kruuskatendiga tee. Katendi paksus ulatub kuni 15 cm. Olemasoleva teemulle maapinnast keskmiselt 0,2m kõrgem. Teekraavitus ja teenõvad puuduvad. Teemulde kuivendamiseks vajalik lõiguti uute teenõvade ja teekraavide kaeve. Kaevatav mineraalmulle paigutatakse tee mulde laiendusse, mis tuleb tihendada. Keldu tee piirneb Pikettide 1+55-9+45 eramaaga kus trassi ei tohi laiendada. Tee laieneb ainult RMK poolsel küljel, tee vasakul poolel. Tee algusest kuni piketini 1+55 kulgeb tee eramaal. Antud lõigus tee kõrgeneb 10 cm , sest eraomaniku nõudel tuleb tee enne katendi ehitamist 20 cm ära koorida. Kooritud pinnas kasutada teerajatiste muldeks. Ette on nähtud teenõvade kindlustamist killustikuga geotekstiilil. Teele rajatakse 1 uus truup ja rekonstrueeritakse 2 truup.

**Keldu harutee** (0,520 km), pealt laius 4,5 m, tee algab kvartali OP082 er 17 ja 18 piiril rekonstrueeritava Keldu tee lõpust, kulgeb läbi eramaa katastriüksuse 58202:003:0140 ja lõpeb Kvartal SV141 er 1 tagasipööramisekohga. Pinnavee äralõikamiseks vajalik lõiguti uute teenõvade kaeve. Kaevatav mineraalmulle paigutatakse tee muldesse. Uue ehitatav lõik paikneb väga künklikul maa-alal kus tuleb teha suures koguses mahulist planeerimist. Ette on nähtud kõrgemate kohtade madalamaks lükkamine ja pinnase teisaldamine küngaste vahelistesse lohkudesse. Ette on nähtud teenõvade kindlustamist killustikuga geotekstiilil. Teele rajatakse 5 uut truupi.

Rekonstrueeritavate ja ehitatavate teede (mulle) töödeldakse vähemalt 5,6 m muldeks. Laiemaks ja madalamaks töödeldud mulle tihendada, eriti tähelepanu pöörata laiendatud tee ääre osadele. Teealuse kandva kihi ehitamiseks kasutatakse kruusa pos.4. Teealuse kandva kihi paksus 20 cm. Teekatendi kulumiskihiks kasutatakse purustatud kruusa pos. 6. Kulumiskatendi paksus 10 cm. Teed ehitatakse geotekstiilile (Deklareeritud tõmbetugevus MD/CMD ≥20 kN/m, 5,0 m lai). Teedel on arvestatud, et plaanikõverikul raadiusega vähem kui 200 m nähakse ette sõidutee sisekülje laiend. Üleminek laiendile ringikõveriku alguseks peab toimuma sujuvalt 20 m pikkusel teelõigul.

Ehitatavatel teedel mineraalses lõikudes teealuse kandva kihi ehitamiseks kasutatakse kruusa pos.4. Teealuse kandva kihi paksus 30 cm. Teekatendi kulumiskihiks kasutatakse purustatud kruusa pos. 6. Kulumiskatendi paksus 10 cm. Teed ehitatakse geotekstiilile (Deklareeritud tõmbetugevus MD/CMD ≥20 kN/m, 5,0 m lai).

Kähriurge teel sügavas turbas pikettide vahemikus 3+65 kuni 4+70 ja 10+65-13+15 teekatendi kulumiskihiks kasutatakse kruusa pos. 6. Kulumiskatendi paksus 10 cm. Teealuse kandva kihi ehitamiseks kasutatakse killustiku fr. 32/64. Teealuse kandva kihi summaarne paksus 40 cm.

Tee ehitatakse pehmes pinnases geotekstiilile (Deklareeritud tõmbetugevus MD/CMD ≥20 kN/m, 6,0 m lai) mille peal geovõrk (PET või PP, Deklareeritud tõmbetugevus MD/CMD ≥110/110kN, silma suurus 25-30mm) seejärel killustik fr 32/64 20 cm ning seejärel geovõrk (PET või PP, Deklareeritud tõmbetugevus MD/CMD ≥110/110kN, silma suurus 25-30mm) ja geovõrgule peale 20 cm killustikku fr. 32/64 millesse on kiilutud 5 cm killustikku 8/16 ja kulumiskiht 10 cm kruusa pos. 6.

Mahasõidukohtade, möödasõidukohtade ja tagasipööramisekohtade ehitusel juhinduda maaparandus rajatiste tüüpjoonistest 2019.a.

Ristumiskohtadele paigaldatakse liiklusmärgid nr 221 "Anna teed" komplekt koos eelteavitusmärgiga 221+811, liiklusmärk nr 644 "Tee nimetus" (2tk) ja liiklusmärk nr 341 "Massipiirang" komplekt koos lisateatetahvliga 891b "Välja arvatud RMK loal".

Ehitusobjektil peab kogu ehituse aja olema tagatud ajakohane ajutine liikluskorraldus vastavalt teostatavatele töödele tuleb paigaldada teedele ajutised liiklusmärgid nr 158 „Teetööd“, nr 331 „Sissesõidu keeld”, nr 552 „Umbtee” ja avalikult kasutatavatel teedel tööde tegemiseks nõutavad liiklusskeemi kohased märgid ning lisaks kõik muud juhtumi põhised vajalikud ajutised liiklusmärgid;

Hankes tehtud muudatused võrreldes projektiga:

Ehituses kasutatakse erinevalt projektis toodud järgmisi erisusi:

1. Projektis toodud truubi otsakute ehitamisel, nõlvade kindlustamisel jm. võib kasutada ainult erosioonitõkke matti, mis koosneb 100% kookoskiududest (350 g/m2) ja mille siduselemendiks on jute nöör/võrk. Kasutatav erosioonitõkke matti peab koosnema 100% biolagunevast materjalist, mille eluiga on vähemalt 2 aastat. **Erosioonitõkke matid, mis sisaldavad plastist sidusnööre/võrkusid on keelatud.**
2. Otsakute ja nõlvade kindlustamisel võib kasutada hüdrokülvi, kuid see peab olema teostatud **50 päeva** enne ehituse lõpptähtaega ja ehituse üle andes peab otsakul/kindlustusel **kasvama ühtlane elujõuline haljastus.**
3. Projektis toodud truubi otsakute ja kivikindlustuste ehitamisel **on keelatud geotekstiilide kasutamine** kivikindlustuste kivide all.
4. Projektis toodud teealuse (Kruus (pos.4)) on täpsustatud sorteeritud kruusa positsioon nr 4 (Tee ehitamise kvaliteedi nõuded (Majandus- ja taristuministri 03.08.2015 määrus nr 101) Lisas 10.). Teealuse ehitusel kasutatav labori poolt deklareeritud sorteeritud kruus positsioon nr 4 terastikuline koostis võib hälbida terastikulisest koostisest Maanteeameti „Killustikust katendikihtide ehitamise juhis“ MA 2016-012 järgi esitatud hälvete võrra järgmiselt:

|  |  |  |  |  |  |  |
| --- | --- | --- | --- | --- | --- | --- |
|  | Sõela ava, mm | | | | | |
| 1 | 2 | 4 | 8 | 16 | 31,5 |
| Hälve sõelal, massi-% | | | | | |
| Positsioon 4 | +/-5 | +/-5 | +/-7 | +/-7 | +/-8 | +/-8 |

Töö tehniliseks aluseks on **Maatervendus OÜ** poolt koostatud „Keldu, Kutsika, Otepää teede ehitus- rekonstrueerimisprojekti ja Tammejärve metsakuivenduse maaparandusehitise rekonstrueerimisprojekt V01“ (Lisa 4 – Projekt) ja asjakohastel juhtudel sellest projektist erinevuste kohta hankedokumentides esitatud täpsustused.

Tööde teostamine peab olema vastavuses Maaparandusseadusega ja Ehitusseadustikuga ning kooskõlas maaparandushoiutöödele ja teehoiutöödele esitatavate nõuetega. Ehitustöid tuleb teostada lähtudes Maaparandussüsteemi ehitamise täpsematest nõuetest (Põllumajandusministri 28.03.2019 määrus nr 38), Tee ehitamise kvaliteedinõuetest (Majandus- ja taristuministri 03.08.2015 määrus nr 101) ja Metsatee seisundi kohta esitatavatest nõuetest (Keskkonnaministri 11.06.2015 määrus nr 34) Tööde vastuvõtmisel lähtutakse RMK metsaparanduse ehitus- ja remonttööde vastuvõttu eeskirjast.

NB! Ehitaja peab objekti ehituse käigus tagama ehituses kasutatavate juurdepääsu teede nõuetekohase sõidetavuse, vajadusel teid remontima ja teostama tolmutõrjet ning ehituse lõppedes taastama kasutatud teedel ehituse eelse olukorra.

Ehitusobjektile tarnitavad looduslikud ehitusmaterjalid (liiv, kruus, paekivi) võivad pärineda vaid kehtiva kaevandamisloaga kaevandustest. Töövõtja peab esitama hankijale pärast tööde valmimist ja enne objekti üleandmist koos ehitusobjekti dokumentatsiooniga elektrooniliselt töödeldaval vormil aruande, milles näitab ära, millistest kaevandustest ta looduslikke ehitusmaterjale hankis ja millises koguses. Ehitusobjektile tarnitavate looduslike ehitusmaterjalide all ei peeta silmas objektil kohapeal tööde teostamise käigus kaevetööde tulemusel saadavat looduslikku ehitusmaterjali, mida kasutatakse samal objektil kohapeal.

Iga viidet, mille hankija teeb riigihanke alusdokumentides mõnele RHS § 88 lõikes 2 nimetatud alusele (standardile, tehnilisele tunnustusele, tehnilisele kontrollisüsteemile vms), tuleb lugeda selliselt, et see on täiendatud märkega „või sellega samaväärne“. Iga viidet, mille hankija teeb riigihanke alusdokumentides ostuallikale, protsessile, kaubamärgile, patendile, tüübile, päritolule või tootmisviisile (RHS § 88 lg 6) või märgisele (RHS § 89), tuleb lugeda selliselt, et see on täiendatud märkega „või sellega samaväärne“. Kui pakkuja soovib kvalifitseerimise tingimustele või tehnilisele kirjelduse vastavuse tõendamiseks või hankelepingu täitmisel kasutada samaväärset, siis ta näitab selle pakkumuses vabas vormis ära. Samaväärsuse kontrollimiseks esitab pakkuja vabas vormis selgitused ja tõendid.

Objektiga on võimalik tutvuda: metsaparandaja Meris Süsta, tel: 5064594, e-mail: [meris.susta@rmk.ee](mailto:meris.susta@rmk.ee).

**NB! Objektiga tutvumisel kohapeal ei võeta vastu riigihanget puudutavaid küsimusi ega anta vastuseid.**

Töövõtja peab esitama Tellijale peale hankelepingu sõlmimist, kuid enne tööde alustamist tingimusteta, tagasivõtmatu ja Tellija esimesel nõudmisel sissenõutava võlaõigusseaduse §-le 155 vastava krediidi- või finantseerimisasutuse või kindlustusandja garantiikirja (10% hankelepingu sõlmimise aluseks olnud eduka pakkumuse maksumusest) EUR suurusele summale oma kõikide lepingust järgsete tulenevate kohustuste nõuetekohase ja tähtaegse täitmise tagamiseks. Garantiikirjas peab garantii saajaks olema märgitud RMK ning garantii peab kehtima kogu hankelepingu kehtivuse ajal ja hankelepingust järgsete tööde tulenevate tööde tegeliku teostamise perioodil ja sellele lisaks veel kaks (2) kuud, sõltumata hankelepingus näidatud hankelepingu kehtivuse ajast. Hankelepingu täitmise tähtaja pikendamise, Tellija poolt Töövõtjale tööde teostamiseks täiendava tähtaja andmise või muul viisil hankelepingust tulenevate tööde teostamise tähtaja pikenemise korral peab töövõtja garantii kehtivust vastavalt pikendama. Garantii kehtivuse õigeaegne ja kohane pikendamine on Töövõtja riisiko. Pangagarantiid võib asendada garantiisumma deponeerimine Tellija pangakontole kogu hankelepingu kohaste tööde tegeliku teostamise perioodiks (deponeeritud summa pealt Tellija intressi ei maksa).

## 7. Pakkumuse hinna ja eseme väljendamise viis ja hindamiskriteeriumid

7.1. Pakkuja esitab hankedokumentide Lisa 1 – Hinnapakkumuse vormi. ERHR süsteemis märgib pakkuja ainult Lisa 1 – Hinnapakkumuse vormilt pakkumuse maksumuse kokku ilma käibemaksuta. Juhul kui need maksumused erinevad teineteisest, loeb hankija õigeks Lisa 1 – Hinnapakkumuse vormil pakutud pakkumuse maksumust, eeldusel, et ei esine arvutusvigu.

7.2. Hankija hindab vastavaks tunnistatud pakkumusi vastavalt riigihanke alusdokumentides nimetatud pakkumuste hindamise kriteeriumidele. Hankija tunnistab edukaks pakkumuste hindamise kriteeriumide kohaselt majanduslikult soodsaima pakkumuse. Hankija arvestab majanduslikult soodsaima pakkumuse väljaselgitamisel ainult pakkumuse maksumust ja tunnistab edukaks kõige madalama maksumusega pakkumuse.

7.3. Võrdselt madalaima maksumustega pakkumuste korral selgitatakse edukas pakkumus nende pakkujate vahel liisuheitmise teel. Liisuheitmise koht ja kord teatatakse eelnevalt pakkujatele ning nende volitatud esindajatel on õigus viibida liisuheitmise juures.

7.4. Lisa 1 - Hinnapakkumuse vormil esitab pakkuja hankija poolt ettevalmistatud jaotiste kaupa hankega tellitavate ehitustööde ja materjalide ühikuhinnad ning maksumused. Ühegi kuluartikli (ehitustöö, materjali) maksumust, mis on hinnapakkumuse vormil eraldi reana kirjeldatud, ei või esitada otseselt või kaudselt mõne teise rea kuluartikli all (pakkuja ei tohi subsideerida kuluartiklit mõne teise kuluartikli arvelt), kui seda ei ole otseselt või kaudselt hankedokumentides ja/või hinnapakkumuse vormil nõutud või osundatud. Hankija kontrollib oma äranägemisel pakutavate hindade ja maksumuste õigsust ja põhjendatust ning võib otsustada tagasi lükata pakkumuse, milles on selle nõude vastu eksitud.

## 8. Hankija sätestatud tingimused hankelepingu sõlmimisel

8.1. Hankelepinguga ei võrdsustata edukaks tunnistatud pakkumust, vaid sõlmitakse eraldi dokumendina hankeleping.

8.2. Hankija soovib hankelepingu sõlmida mõislikul esimesel võimalusel peale hankemenetluses lepingu sõlmimise võimaluse tekkimist ning edukas pakkuja kohustub lepingu allkirjastama koheselt peale hankijalt vastavasisulise ettepaneku saamist.

## 9. Märkus selle kohta, millisel juhul hankija jätab endale võimaluse lükata tagasi kõik pakkumused

Hankija jätab endale võimaluse tagasi lükata kõik pakkumused, kui:

9.1. kõigi pakkumuste või vastavaks tunnistatud pakkumuste maksumused ületavad hanke teostamiseks ettenähtud summa või kui kõik pakkumused on hankija jaoks muul moel ebamõistlikult kallid;

9.2. kui hankemenetluse toimumise ajal on hankijale saanud teatavaks andmed, mis välistavad või muudavad hankija jaoks ebaotstarbekaks hankemenetluse lõpuleviimise hankedokumentides esitatud tingimustel või hankelepingu sõlmimine etteantud ja hankemenetluse käigus väljaselgitatud tingimustel ei vastaks muutunud asjaolude tõttu hankija varasematele vajadustele või ootustele;

9.3. kui langeb ära vajadus hanke järele põhjusel, mis ei sõltu hankijast või põhjusel, mis sõltub või tuleneb seadusandluse muutumisest, kõrgemalseisvate asutuste haldusaktidest ja toimingutest või RMK nõukogu poolt investeeringute eelarve muutmisest.

## 10. Hankedokumentide lisad

Hankedokumendid koosnevad käesolevast hankedokumentide põhitekstist ning järgmistest lisadest:

10.1. Lisa 1 – Hinnapakkumuse vorm

10.2. Lisa 2 – Hankelepingu vorm

10.3. Lisa 3 – Pakkumuses kasutatavad vormid

10.4. Lisa 4 – Projekt